stanford-oval/wikipedia huggingface dataset:
זנדאיה
ביוגרפיה

זנדאיה נולדה באוקלנד, קליפורניה שבארצות הברית, להורים מורים. אביה קזמבה אג'אמו (Kazembe Ajamu) הוא אפרו-אמריקאי, ואמה קלייר סטורמר (Claire Stoermer) היא לבנה וממשפחה נוצרית ממוצא אירופאי. זנדאיה למדה והופיעה ב"תיאטרון שייקספיר", בו עבדה אמה, ולאחר מכן גם בתיאטראות אחרים. לאחר מכן, למדה בבית הספר השש-שנתי לאמנויות אוקלנד(אנ') בו כיכבה במספר הפקות תיאטרון.
זנדאיה החלה לרקוד בגיל צעיר "הולה" (אנ') ו"היפ-הופ". דגמנה עבור חברות והמותגים "Macy's" ,"Mervyns" ו-"Old Navy", והופיעה במספר פרסומות. בגיל 10 שיחקה בתוכנית הילדים "ביפ בופ", בה ביצעה גרסת כיסוי לשיר "Hot N' Cold" של קייטי פרי.
בשנת 2010, בגיל 13, החלה לככב בסיטקום הנעורים "שייק" בערוץ דיסני, לצדה של בלה ת'ורן. זנדאיה גילמה בסדרה את אחת הדמויות המרכזיות ראקל בלו ("רוקי"), רקדנית רקע בתוכנית טלוויזיה. הסדרה שודרה במשך 3 שנים, במהלכן החלה זנדאיה לפעול גם בתחום המוזיקה.
ב-15 בדצמבר 2011 הוציאה סינגל ראשון, "Swag it Out". עוד באותה שנה ביצעה את השיר "Dig Down Deeper" שמשמש כשיר הנושא של הסרט "משחקי עמק הפיות". השיר הופיע גם באלבום האוסף "Disney Fairies: Faith, Trust, and Pixie Dust" שיצא שנה לאחר מכן. בתחילת שנת 2012 יצא הסינגל "Something To Dance For". אלבום הבכורה שלה "Zendaya", שיצא ב-18 בספטמבר 2013, הגיע למקום ה-51 במצעד האלבומים האמריקאי. מתוכו יצא הסינגל "Replay", שדורג בין 40 השירים הראשונים בבילבורד הוט 100. במצעד הסינגלים הניו זילנדי דורג הסינגל במקום ה-18.
ב-2013 השתתפה בעונה ה-16 של "Dancing With The Stars" (המקור האמריקאי ל"רוקדים עם כוכבים"). ב-2014 יצא הסרט "זאפד" בכיכובה בערוץ דיסני.
מ-2015 עד 2018 השתתפה בסדרה של ערוץ דיסני, "קייסי אנדרקאבר" בתפקיד הראשי: קייסי קופר.
ב-25 בדצמבר 2017 יצא לאקרנים הסרט המוזיקלי "האמן הגדול מכולם", בו היא מככבת לצד יו ג'קמן וזאק אפרון. בנוסף השתתפה בשנים 2017, 2019 ו־2021 בסרטי ספיידרמן ("ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" בהתאמה) בתפקיד מישל ג'ונס (אם.ג'יי.), החברה של פיטר פארקר (טום הולנד).
בשנת 2019 החלה לגלם את הדמות הראשית בסדרת הדרמה לנוער "אופוריה" ברשת HBO, גרסה אמריקאית לסדרה הישראלית באותו שם שיצרו רון לשם ודפנה לוין. על תפקידה בסדרה זכתה פעמיים בפרס אמי לשחקנית הטובה ביותר בסדרת דרמה. אלו היו זכיות שוברות שיא: בשנת 2020, זנדאיה הייתה השחקנית הצעירה ביותר לזכות בקטגוריה זו באמי, וב-2022 היא הייתה האישה השחורה הראשונה לזכות פעמיים בפרס אמי. ב-2023 זכתה גם בפרס גלובוס הזהב.
ב-2019 נבחרה להיות הפרזנטורית של הבושם "אידול" של "לנקום", וכיכבה בסדרת פרסומות למותג.
זנדאיה שיחקה בסרט "מלקולם ומארי" שצולם במהלך מגפת הקורונה. השחקנית הקצתה מניות לסרט לכל אלה שהיו מעורבים בעשייתו, כדרך להציע בונוס כספי בעת צאת הסרט. הסרט נקנה על ידי נטפליקס בספטמבר 2020. בסרט היא מככבת לצידו של ג'ון דייוויד וושינגטון, והוא מבוים על ידי סם לוינסון, איתו שיתפה פעולה ב"אופוריה".
זנדאיה דיבבה את דמותה של לולה באני בסרט "ספייס ג'אם: אגדה חדשה". זנדאיה גילמה את דמותה של צ'אני בסרט "חולית", עיבוד קולנועי לספר משנת 1965 בעל אותו השם, שיצא בשנת 2021. בשנת 2022 נכללה ברשימת טיים 100.
זנדאיה תפיק ותככב בסרט "שקר לבן", בתפקיד אניטה פלורנס המינגס, אישה אפרו-אמריקאית בהירת עור שהייתה צאצאית של עבדים ונראתה כאישה לבנה כדי שתוכל ללמוד במכללת ואסר בשנות ה-1890. היא צפויה להופיע גם בסרט מותחן הפשע "Finest Kind". זנדאיה תגלם את רוני ספקטור, סולנית The Ronettes בסרט מעובד מתוך ספר הזכרונות של ספקטור "Be My Baby".
חיים אישיים

החל מנובמבר 2021 היא בזוגיות עם השחקן האנגלי טום הולנד, שכיכב עמה בסרטי "ספיידרמן" ביקום הקולנועי של מארוול. מתגוררת לסירוגין בביתה בלוס אנג'לס, ובדירתה בברוקלין.
זנדאיה היא צמחונית.
בינואר 2025 אישרה זנדאיה כי היא מאורסת לטום הולנד.
פילמוגרפיה

| שנה> סרטים | סרט> סרטים | תפקיד> סרטים | הערות> סרטים |
| --- | --- | --- | --- |
| 2013 | סופר חברים (אנ') | לוליפופ | דיבוב |
| 2017 | ספיידרמן: השיבה הביתה | מישל "אמ. ג'יי" ג'ונס |  |
| 2017 | האמן הגדול מכולם | אן וילר |  |
| 2018 | אבא אווזה | צ'י | דיבוב |
| 2018 | מפלצות בשלג | מיצ'י | דיבוב |
| 2019 | ספיידרמן: רחוק מהבית | מישל "אמ. ג'יי" ג'ונס |  |
| 2021 | מלקולם ומארי | מארי | גם מפיקה |
| 2021 | ספייס ג'אם: אגדה חדשה | לולה באני | דיבוב |
| 2021 | חולית | צ'אני |  |
| 2021 | ספיידרמן: אין דרך הביתה | מישל "אמ. ג'יי" ג'ונס |  |
| 2024 | חולית: חלק שני | צ'אני |  |
| 2024 | מתחרים | טאשי דאנקן | גם מפיקה |
| 2026 | שרק 5 | פלישיה | דיבוב |
| 2026 | האודיסיאה | יפורסם בהמשך |  |
| TBA | Megalopolis |  |  |
| TBA | The Drama |  |  |
טלוויזיה
| 2010–2013 | שייק | רוקי בלו | תפקיד ראשי |
| 2011 | גוד לאק צ'ארלי | רוקי בלו | תפקיד אורח |
| 2011 | פרנקסטארס (אנ') | — | פרק אחד |
| 2011 | משחקי עמק הפיות | פרן | ספיישל טלוויזיוני, דיבוב |
| 2012 | החרשנים | סוקויה | תפקיד אורח |
| 2012 | חברים-אויבים (אנ') | האלי ברנדון | סרט של ערוץ דיסני |
| 2013 | רוקדים עם כוכבים | — | מתחרה; מקום שני |
| 2014 | זאפד | זואי סטיבנס | סרט של ערוץ דיסני |
| 2015–2018 | קייסי אנדרקאבר | קייסי קופר | תפקיד ראשי |
| 2015 | שחור-כזה | ראשידה | תפקיד אורח |
| 2017 | מותחים בהליכה | — | תפקיד אורח |
| 2017 | קרב הליפסינק (אנ') | — | משתתפת |
| 2019 | The OA (אנ') | פולה | 3 פרקים |
| 2019–הווה | אופוריה | רו בנט | תפקיד ראשי |
דיסקוגרפיה > אלבומי אולפן

2013: Zendaya
דיסקוגרפיה > מיני אלבומים

2012: Made in Japan (עם בלה ת'ורן)
דיסקוגרפיה > סינגלים

2011: "Swag It Out"
2011: "Watch Me" (עם בלה ת'ורן)
2012: "Something to Dance For"
2012: "Fashion Is My Kryptonite" (עם בלה ת'ורן)
2013: "Contagious Love" (עם בלה ת'ורן)
2013: "Replay"
2014: "My Baby" (סולו או בהשתתפות טיי דולה סיין, בובי בראקינס ו-Iamsu!)
2016: "Something New" (בהשתתפות כריס בראון)
2017: "Rewrite the Stars" (עם זאק אפרון)
2019: "All for Us" (עם לברינת')
2022: "I'm Tired" (עם לברינת')
2022: "Elliot's Song" (עם דומיניק פייק)
הופעות

2012–2013: Swag It Out Tour
יוטו הוריגומה

זהו שם יפני; שם המשפחה הוא .
יוטו הוריגומה (ביפנית: 堀米 雄斗;‏ נולד ב-7 בינואר 1999) הוא גולש סקייטבורד מקצועי יפני. האלוף האולימפי הראשון (טוקיו 2020) בסקייטבורדינג.
ביוגרפיה

הוריגומה נולד בטוקיו, יפן, ולו 2 אחים. בגיל 7 התחיל לגלוש, אז בסקייטפארק מקומי בטוקיו, עם אביו, גולש סקייטבורד לשעבר, שגם לימד אותו לגלוש על סקייטבורד. מאז גיל 14 הוריגומה יצא למספר טיולי גלישה בארצות הברית, ובשל כך השלים את לימודיו התיכוניים בלמידה מרחוק. כשהיה בארצות הברית, הוריגומה גר בבתים של חבריו, ביניהם גולש הסקייטבורד המקצועי מיקי פאפא, בלוס אנג'לס. הוא נשאר בארצות הברית בעיקר בתקופות החורף, בשל עונת הקור ביפן. מאז שעבר לארצות הברית, הוריגומה התחרה במספר רב של תחרויות סקייטבורדינג אמריקאיות כדוגמת "Tampa Am" ו-"Dew Tour", והשתתף בסרטוני סקייטבורדינג.
קריירה מקצועית

בגיל צעיר, הוריגומה קיבל חסות מסחרית מחברת דירקטוריון יפנית. עקב כישוריו מגיל צעיר, הוריגומה רצה לנסות את מזלו בארצות הברית. ב-2015 הוא השתתף בתחרות הסקייטבורדינג "Wild In The Parks" שנערכה בלוס אנג'לס, וסיים במקום השני. בלוס אנג'לס, הוא החל לצלם סרטוני סקייטבורדינג יחד עם מיקי פאפא, שבאותו זמן קיבל חסות מ-Blind Skateboards (אנ'). זמן קצר לאחר מכן, מיקי פאפא שוחח עם מנהל הקבוצה שלו והוריגומה הצטרף ל-Blind Skateboards באותה שנה. בינואר 2019, הוריגומה עזב את הקבוצה. במאי 2019, הוריגומה הצטרף לקבוצה April Skateboards, שבבעלות גולש הסקייטבורד המקצועי שיין או'ניל (אנ'), שהפך את הוריגומה למקצוען.
קריירה מקצועית > דירוג הסקייטבורדינג העולמי

נכון ל-30 ביולי 2019, הוריגומה מדורג במקום השני בדירוג הסקייטבורדינג העולמי (בגלישת רחוב) של World Skate (אנ'), הגוף המארגן של ענפי ההחלקה בספורט מטעם הוועד האולימפי הבינלאומי, עם 62,480 נקודות. בראש הדירוג נמצא נייג'ה יוסטון (אנ') האמריקאי עם 67,080 נקודות.
קריירה מקצועית > חסויות

נכון לאוגוסט 2019, הוריגומה מקבל חסות מסחרית מ-Nike SB,‏ April Skateboards,‏ Venture ו-Spitfire.
פרסים והוקרה

הוריגומה קיבל את תואר "סקייטר השנה" בטקס פרסי Action Sports היפני ב-2017 וב-2018.
וידאוגרפיה

2017: "For Days" (עבור בליינד סקייטבורדס)
2019: "April Skateboards Pro Part" (עבור Nike SB)
הערות שוליים

↑  "Yuto Horigome's official X Games athlete biography".
1 2 3 4  "Yuto Horigome Profile Bio: Ranking, Photos, Video Global Rank: 23rd Overall".
↑  "Yuto Horigome Interview: Speak Softly, and Carry a Big Stick". 2017-07-22.
↑  "Yuto Horigome".
↑  "Yuto Horigome – April Skateboards Pro Part".
↑  "[Voice of Freedom] Yuto Horigome". 2016-08-08.
↑  "Who Will Yuto Horigome Skate for Now That He's off Blind? ⋆ SKATE NEWSWIRE". 2019-01-23.
↑  "Worldskate - Skateboarding & Roller Sports - Results - OLYMPIC WORLD SKATEBOARDING RANKING".
↑  "Japan Action Sports Awards 2017 受賞者決定！！".
↑  "Japan Action Sports Awards 2018 受賞者決定！！！".
↑  "Yuto Horigome skater profile. Online skate videos and video parts by Yuto Horigome. | Skatevideosite". www.skatevideosite.com.
↑  "UPDATE: Nike SB Releases Yuto Horigome's Pro Debut Part ⋆ SKATE NEWSWIRE". 2019-05-16.
ג'ייסון בייטמן

| --- | --- |

בייטמן, 2018
 לידה:  14 בינואר 1969 (בן 56) ריי, ארצות הברית 
 שם לידה:  Jason Kent Bateman 
 מדינה:  ארצות הברית ארצות הברית
 תקופת הפעילות:  מ-1981
 מקום לימודים:  בית הספר פסיפיק הילס  תיכון ויליאם הווארד טאפט  Brighton Hall School 
 בן או בת זוג:  אמנדה אנקה (2001–?) 
 מספר צאצאים:  2 
 פרסים והוקרה:  פרס גלובוס הזהב (2005)  פרס אמי לבימוי הטוב ביותר בסדרת דרמה (2019)  פרס גילדת שחקני המסך לשחקן הטוב ביותר בסדרת דרמה (2019)  כוכב בשדרת הכוכבים בהוליווד 
 פרופיל ב-IMDb
 
ג'ייסון קנת בייטמן (באנגלית: Jason Kent Bateman; נולד ב-14 בינואר 1969) הוא שחקן קולנוע וטלוויזיה ובמאי אמריקאי, זוכה פרס גלובוס הזהב ופרס גילדת שחקני המסך.
ביוגרפיה

בייטמן נולד בעיר ריי שבניו יורק למשפחה נוצרית-מורמונית ממוצא אנגלי ומלטזי. הוריו הם ויקטוריה אליזבת, דיילת לשעבר, ואיש הקולנוע קנת בייטמן. אביו קנת היה הסוכן האישי שלו עד שהגיע לגיל 20, בו החליט בייטמן להפסיק את הקשר העסקי הזה.
לבייטמן אחות גדולה בשם ג'סטין בייטמן (אנ') אשר עוסקת גם היא במשחק (שיחקה ב"קשרי משפחה").
במהלך שנות ה-90 נאבק בהתמכרות שלו לסמים ולאלכוהול.
משנת 2001 נשוי בייטמן לשחקנית אמנדה אנקה, בתו של הזמר פול אנקה. לזוג שתי בנות.
קריירה > בקולנוע

הופיע לראשונה על מסכי הקולנוע ב-1987 בקומדיית הנעורים "זאב צעיר 2". לאחר עשר שנים, הופיע בייטמן בקומדיה "הכי מתוק שיש". לאחר מכן, השתתף ב"סטארסקי והאץ'", שם גילם את קווין - יד ימינו של סוחר הסמים היהודי ריס פלדמן (וינס ווהן) וכן ב"דודג'בול" וב"הצד שלו הצד שלה".
ב-2007 הופיע במותחני הפעולה "לחסל את האס", בו הופיע בדמותו של ריפלי ריד, ו"הממלכה", שם שיחק את סוכן המודיעין אדם לביט. הוא השתתף באותה שנה גם בתפקיד משני בדרמה הקומית "ג'ונו" בה גילם את מארק, בעלה של ונסה (ג'ניפר גארנר) המוצא אם פונדקאית צעירה בשם ג'ונו (אליוט פייג').
בשנת 2008 שיחק בתפקיד הראשי בסרט גיבורי על הקומי "הנקוק".
ב-2009 שיחק בדרמה הפוליטית "שם המשחק"; בדרמה העצמאית "תלוי באוויר" גילם את קרייג ג'ורג'י, הבעלים של "חברת הפיטורים", ובנוסף, השתתף בתפקיד ג'ייסון בקומדיה הרווחית "טיפול זוגי", ובסרט "תמצית" לצד מילה קוניס ובן אפלק.
בשנת 2010 הופיע בקומדיה הרומנטית "אהבה בהחלפה" לצידה של ג'ניפר אניסטון.
בשנת 2011 הופיע שנית לצידה של אניסטון בסרט הקולנועי "איך להיפטר מהבוס". בשנת 2012 שיחק בסרט האקשן של הבמאי דקס שפרד "לפגוע ולברוח" לצד קריסטן בל.
בשנת 2013 ביים סרט קולנועי ראשון בשם "בגסות" (Bad Words), בו גם כיכב בתפקיד הראשי לצד אליסון ג'ני.
ב-2015, שיחק בסרט המותחן "המתנה" ובסרט "להתאהב בביאטריס", לצד אוליביה ויילד.
ב-2016, דיבב בסרט "זוטרופוליס" של דיסני, את דמותו של השועל הערמומי, ניק וילד. באותה שנה שב לשחק לצד ג'ניפר אניסטון בקומדיה "מסיבת השנה".
ב-2018 שיחק בקומדיה "לילה בטירוף", לצידה של רייצ'ל מקאדמס.
בשנת 2023 שיחק בסרט "אייר".
קריירה > בטלוויזיה

החל את קריירת הטלוויזיה ב-1981 כשהופיע בתפקיד ג'יימס קופר בסדרה "בית קטן בערבה".
באמצע שנות ה-80 הופיע בסדרות "כפיות הכסף", "זה המהלך שלך" (בישראל : ״אני, אמי והשכן ממול״) ו"ואלרי", שלאחר מכן שונה שמה ל"משפחת הוגאן". בייטמן אף ביים שלושה מפרקי התוכנית.
ב-1994 הופיע בסרט הטלוויזיה "This Can't Be Love".
בשנת 2002 לוהק בייטמן על ידי רון הווארד ומיטשל הורוויץ לתפקיד מייקל בלות' בקומדיית המצבים "משפחה בהפרעה". על תפקיד זה, בייטמן זכה בפרס גלובוס הזהב לשחקן הטוב ביותר בסדרה קומית בשנת 2004, והיה מועמד לפרס אמי בשנה שלאחר מכן.
משנת 2017 עד 2022 שיחק בתפקיד מרטי בירד בסדרה "אוזרק", ששודרה בנטפליקס. על תפקידו בסדרה זכה שלוש פעמים בפרס גילדת שחקני המסך, בשנים 2018, 2020 ו-2022.
פילמוגרפיה > קולנוע

זאב צעיר 2 (1987) – בתפקיד: טוד הווארד
בייטס מוטל (1987, סרט טלוויזיה) – בתפקיד: טוני סקוטי
מטרה נעה (1988, סרט טלוויזיה) – בתפקיד: טובי קלוג
מעבר האספסוף (1988, סרט טלוויזיה) – בתפקיד: פילי
קשיחות הכרחית (1991) – בתפקיד: ג'ארביס אדיסון
לשבור את החוקים (1992) – בתפקיד: פיל סטפלר
טעם להרוג (1992, סרט טלוויזיה) – בתפקיד: בליין סטוקארד השלישי
וידויים: שתי פנים של רוע (1994, סרט טלוויזיה) – בתפקיד: ביל מוטורשד
זה לא יכול להיות אהבה (1994, סרט טלוויזיה) – בתפקיד: גרנט
אהבה גורלית (1999) – בתפקיד ג'סי טראביס
סול גוד (2001) – בתפקיד: ספיידר
הכי מתוק שיש (2002) – בתפקיד רוג'דונאו
סטארסקי והאץ' (2004) – בתפקיד קווין
דודג'בול (2004) – בתפקיד פפר ברוקס
הצד שלו, הצד שלה (2006) – בתפקיד רופרט ריפ ריד
ארתור והמינימונים (2006, דיבוב) – בתפקיד: דארקוס
האקס המיתולוגי (2006) – בתפקיד: צ'יפ סאנדרס
לחסל את האס (2007) – בתפקיד ג'ואל
הממלכה (2007) – בתפקיד אדם לוויט
ג'ונו (2007) – בתפקיד מארק לורינג
חנות הפלאים (2007) – בתפקיד הנרי ווסטון
הקידום (2008) – בתפקיד מנהיג הנסיגה
קח את זה כמו גבר (2008) – בתפקיד הבלש
הנקוק (2008) – בתפקיד ריי אמברי
רעם טרופי (2008) – בתפקיד עצמו
שם המשחק (2009) – בתפקיד: דומיניק פואי
המצאת השקר (2009) – בתפקיד: דוקטור
תלוי באוויר (2009) – בתפקיד: קרייג גרגורי
תמצית (2009) – בתפקיד: ג'ואל ריינולדס
טיפול זוגי (2009) - בתפקיד: ג'ייסון סמית'
אהבה בהחלפה (2010) – בתפקיד: וולי מארס
פול (2011) – בתפקיד: הסוכן לורנזו זויל
איך להיפטר מהבוס (2011) – בתפקיד: ניק הנדריקס
חיים בהחלפה (2011) – בתפקיד: דייב לוקווד
לפגוע ולברוח (2012) – בתפקיד קית' יירט
חשבון משותף (2013) – בתפקיד סנדי ביגלו פאטרסון
בגסות (2013) – בתפקיד גיא טרילבי / גם במאי
מנותקים (2013) – בתפקיד: ריץ' בויד
להתאהב בביאטריס (2014) – בתפקיד: קונראד וואלאמונט
מכאן אני ממשיך (2014) – בתפקיד: ג'וד אלטמן
איך להיפטר מהבוס 2 (2014) – בתפקיד: ניק הנדריקס
המתנה (2015) – בתפקיד: סיימון
משפחת פאנג (2016) – בתפקיד: בקסטר פאנג / גם במאי
זוטרופוליס (2016, דיבוב) – בתפקיד: ניק וילד
סוכן וחצי (2016) – בתפקיד: טרוור אולסון
מסיבת השנה (2016) – בתפקיד: ג'וש פארקר
לילה בטירוף (2018) – בתפקיד: מקס
כוח רעם (2021) – בתפקיד: הסרטן
אייר (2023) – בתפקיד: רוב סטראסר
גן עדן של טעויות (2023) - בתפקיד: הטכנאי.
בידוּק (אנ') (2024) - בתפקיד: הנוסע.
Clue‏ (TBA)
פילמוגרפיה > טלוויזיה

בית קטן בערבה (1981–1982) – בתפקיד: ג'יימס קופר אינגלס
כפיות הכסף (1982–1984) – בתפקיד: דרק
אביר על גלגלים (1984) – בתפקיד: דאג
It's Your Move‏ (1984–1985) – בתפקיד: מת'יו ברטון
רוברט קנדי והזמנים שלו (1985) – בתפקיד: ג'וזף קנדי ג'וניור
מר בלוודיר (1986) – בתפקיד: שון
מקום אחר (1986) – בתפקיד: טים מויניאן
עולמו המופלא של דיסני (1986) – בתפקיד: סטיבי טילבי
משפחת הוגאן (1986–1991) – בתפקיד: דייוויד הוגאן
הבית שלנו (1988) – בתפקיד: בריאן ג'יל
הארט ואשתו (1995) – בתפקיד: סטיוארט מוריס
סימון (1995–1996) – בתפקיד: קארל הימפל
נד וסטייסי (1996) – בתפקיד: בובי ואן לואו
הבנים של שיקגו (1997) – בתפקיד: הארי קולצ'אק
ג'ורג' וליאו (1997–1998) – בתפקיד: טד סטאדי
הבוקר שאחרי (2000) – בתפקיד: ריאן
כמה מחבריי הטובים ביותר (2001) – בתפקיד: וורן פיארבנקס
משפחה בהפרעה (2003–2006, 2013–2019) – בתפקיד: מייקל בלות׳
משפחת סימפסון (2005, דיבוב) – בתפקיד עצמו
המלך היל (2005, דיבוב) – בתפקיד: ד"ר לזלי
ליגת הצדק ללא גבולות (2005, דיבוב) – בתפקיד: הרמס
קסם של הורים (2005, דיבוב) – בתפקיד: טומי
סקראבס (2006) – בתפקיד: מר סאטון
יו גאבה גאבה! (2013, דיבוב) – בתפקיד: באטמן
לגדול כפישר (2014, דיבוב) – בתפקיד: הנרי פישר
אוזרק (2017–2022) – בתפקיד: מרטין מרטי ביירד / גם במאי ומפיק
הזר (2020) – בתפקיד: טרי מייטלנד
Black Rabbit‏ (TBA) - וינס פריקין
ג'רי ראיין

| --- | --- |

ג'רי ראיין בכנס "קומיק-קון" בסן דייגו, יולי 2019
 לידה:  22 בפברואר 1968 (בת 57) מינכן, גרמניה המערבית
 שם במה:  ג'רי ראיין
 שם לידה:  Jeri Lynn Zimmermann Ryan 
 מדינה:  ארצות הברית, גרמניה המערבית 
 תקופת הפעילות:  מ-1991
 מקום לימודים:  אוניברסיטת נורת'ווסטרן  Lone Oak High School  בית הספר לתקשורת של אוניברסיטת נורת'ווסטרן 
 בן או בת זוג:  Jack Ryan (15 ביוני 1991–1999) 
 פרסים והוקרה:  פרס סטורן
 פרופיל ב-IMDb
 
ג'רי ראיין (שמה המלא באנגלית: Jeri Lynn Zimmermann Ryan; נולדה ב-22 בפברואר 1969)‏ היא שחקנית אמריקאית הידועה בעיקר בשל תפקידיה כבורג לשעבר שבע מתשע, בסדרה "מסע בין כוכבים: וויאג'ר" (1997-2001), כוורוניקה "רוני" קוק בסדרה "בוסטון פאבליק"‏ (2001-2004), וכן כיכבה בדרמה המשפטית "שארק"‏ (2006-2008) והיא כיכבה כד"ר קייט מרפי בסדרת הדרמה של ABC‏ "בגוף ההוכחה" (2011-2013).
שנותיה הראשונות

ג'רי לין צימרמן נולדה במינכן, גרמניה המערבית, בתו של גרהרד פלוראיין "ג'רי" צימרמן, רס"ר בצבא ארצות הברית ואשתו שרון, עובדת סוציאלית. יש לה אח אחד מבוגר, מארק. ראיין גדלה בבסיסים צבאיים שונים, בקנזס, מרילנד, הוואי, ג'ורג'יה וטקסס. כאשר הייתה בת 11, אביה פרש מהצבא והמשפחה התיישבה בפדוקה, קנטקי. היא סיימה את לימודיה בית ספר תיכון Lone Oak בשנת 1986 (כבוגרת מצטיינת), ולאחר מכן למדה באוניברסיטת נורת'ווסטרן, שם הייתה חברה באחוות הסטודנטים "פי אלפא".
בשנת 1989 נבחרה ראיין למלכת היופי של אילינוי. בשנת 1990 היא הייתה סגנית השלישית בתחרות מיס אמריקה, לאחר זכייה בתחרות בגדי-הים הראשונית. באותה השנה סיימה את לימודיה באוניברסיטה; היא בוגרת אוניברסיטת נורת'ווסטרן עם תואר ראשון בתיאטרון.
קריירה

לאחרי לימודיה בקולג', היא החלה בקריירת משחק במשרה מלאה בלוס אנג'לס. הופעת הבכורה שלה הייתה בסדרה "מי הבוס?", ולאחר מכן היא הופיעה כשחקנית אורחת בתפקידים שונים במגוון סדרות טלוויזיה, כגון "מלרוז פלייס", "Matlock" ו-"The Sentinel", כמו גם בסרטי טלוויזיה כמו "Co-Ed Call Girl".
הפריצה הגדולה שלה הגיעה כאשר זכתה בתפקיד ראשי קבוע, כחוקרת החוצנים יוליה סטיוארט, בסדרת הטלוויזיה "Dark Skies". הסדרה בוטלה לאחר עונה אחת, אבל התפקיד משך את תשומת הלב של קהילת המדע בדיוני.
בשנת 1997, ראיין לוהקה לתפקיד ראשי קבוע בסדרת המדע בדיוני "מסע בין כוכבים: וויאג'ר", כשבע מתשע, אישה צעירה אשר הוטמעה אל תוך הבורג בהיותה ילדה קטנה, אך לבסוף שוחררה מתוך מהתודעה הקולקטיבית שלהם. כשהיא הצטרפה לצוות השחקנים בעונה 4, בלבוש אייקוני של חליפת-חתול כסופה הצמודה לגזרת גופה, הרייטינג של הסדרה עלה ב-60%.‏ היא הופיעה ב"דרקולה" של ווס קרייבן בשנת 2000.‏ לאחר ש-"וויאג'ר" הסתיימה בשנת 2001, ראיין הצטרפה לצוות השחקנים של "Boston Public", בדמותה של ורוניקה קוק, המכונת "רוני", עורכת-דין מתוסכלת שעוזבת את לשכת עורכי-הדין כדי להיות מורה בבית ספר תיכון. מפיק הסדרה, דייוויד אי קלי, כתב את התפקיד במיוחד בשבילה. הסדרה הסתיימה בשנת 2004.
ראיין הופיעה בסרט קומדיה רומנטית בשם "Down with Love"‏ וכן בסרט עצמאי בשם "Men Cry Bullets".‏ תפקידה הראשי הראשון בסרט קולנוע היה בסרט קומדיה עצמאי בשם "The Last Man", כאישה האחרונה על כדור הארץ. הסרט הופץ על ידי "Lions Gate Entertainment".
בשנת 2005, ראיין השתתפה בפיילוט בשם "Commuters", גרסת עיר גדולה פרברית של "עקרות בית נואשות". היה לה תפקיד חוזר כשרלוט מורגן בסדרה "The O.C." בשנת 2005;‏ היא הופיעה ככוכבת אורחת בדמותה של קורטני ריס בסדרת הדרמה המשפטית של דייוויד אי קלי "בוסטון ליגל", בשנת 2006. לאחר מכן ראיין כיכבה בסדרה "Shark", דרמה משפטית של רשת CBS, בה גילמה את דמותה של ג'סיקה דוולין, תובעת מחוזית מלוס אנג'לס, לצידו של ג'יימס וודס, אולם היא לא חזרה לפרקים ששודרו לאחר שביתת איגוד התסריטאים האמריקאי (2007–2008) אף על פי ששמה מופיע בכל ארבעת הפרקים. CBS בטלה את השידור של הסדרה לאחר סיום עונתה השנייה, ב-20 במאי 2008.‏
היא הופיעה ככוכבת אורחת בדמותה של עורכת הדין פטריש לה רו ב-7 באפריל 2009, בפרק של "חוק וסדר: מדור מיוחד", תפקידה הראשון לאחר הולדת בתה ג'יזל. לאחר מכן, ראיין הופיעה בשבעה פרקים של עונה 2 של הסדרה "Leverage" בהפקת רשת TNT, בדמותה של טארה קול, כדי למלא את מקומה של ג'ינה בלמן (סופי) אשר יצאה לחופשת לידה.
היא גילמה את דמותה של סוניה בלייד, בסרט קצר אותו ביים קווין טאנבכרואן בשם "Mortal Kombat: Rebirth".‏ אף על פי שבמקור היה מדובר בסרט, בסופו של דבר "Mortal Kombat: Rebirth" שווק כסדרת רשת, כאשר הפרק הראשון מתוכנן להיות משודר ביוני 2010.‏ סדרת הרשת "Mortal Kombat: Legacy" הושקה רשמית במרץ 2011.‏
ראיין היא שחקנית קבועה בסדרת הדרמה הרפואית "בגוף ההוכחה", אשר הועלה לראשונה ב-29 במרץ 2011.‏
כמו כן, ראיין המשיכה להופיע בתפקידי אורח בסדרות ז'אנר בטלוויזיה, ולאחרונה הופיעה בסדרה של ערוץ SyFy‏ "Warehouse 13", כמייג'ור חיל הנחתים האמריקני אמנדה אטימור, אשתו לשעבר של פיט אטימור, הדמות הגברית הראשית של הסדרה, בפרק "Queen for a Day" אשר שודר ב-1 באוגוסט 2011.
בינואר 2014 שיחקה בתפקיד ראשי בסדרת המדע הבדיוני "הליקס" בערוץ SyFy. בינואר 2015 עלתה העונה השנייה של הסדרה.
חיים אישיים

בשנת 1990 פגשה את בנקאי ההשקעות ג'ק ראיין, לימים מועמד פוליטי רפובליקני. השניים נישאו ב-15 ביוני 1991, ונולד להם בן, אלכס, ב-1994. במהלך נישואיהם הם התגוררו לסירוגין בלוס אנג'לס ובשיקגו, למען הקריירה שלהם, אולם בסופו של דבר התגרשו ב-1999. אף על פי שראיין ציינה בראיון כי הפרידות התכופות היו קשות לנישואין, הסיבות לגירושין נשארו חסויות לבקשתם ההדדית של שני בני הזוג.
ראיין, בשלב מסוים, יצאה עם מפיק "מסע בין כוכבים: וויאג'ר" בראנון בראגה. בין פברואר לנובמבר 2000, עקב אחריהם מרלון אסטאסיו פאגטאקאן, שהורשע על הטרדה ואיומים במאי 2001.‏ על פי "Crime Stories", תוכנית ששודרה בערוץ הפשע בבריטניה בשנת 2009, היו ברשותו של המטריד מכתבים בהם טען כי הוא עומד לתקוף מינית את ראיין ולענות את בראגה.
כאשר מסע הפרסום של ג'ק ראיין במסגרת הקמפיין הפוליטי לבחירתו למושב בסנאט של ארצות הברית נפתח באילינוי בשנת 2003, העיתון שיקגו טריביון, יחד עם ערוץ הטלוויזיה WLS-TV ביקשו כי רשומותיו הציבוריות ישוחררו לציבור. הן ג'רי והן ג'ק הסכימו לשחרר את מסמכי גירושיהם, אך לא את אלו הנוגעים למשמורת בנם, באומרם כי שחרורם עלולה לפגוע בילד.
ב-18 ביוני 2004, שופט בית המשפט העליון בלוס אנג'לס רוברט שניידר הסכים לשחרר את מסמכי המשמורת. ההחלטה עוררה מחלוקת משום שהיא התקבלה נגד בקשתם הישירה של שני ההורים, וכי החלטה זו הפכה החלטה מוקדמת יותר שלא לחשוף את המסמכים לטובת הילד. עם חשיפת המסמכים, נתגלה כי 6 שנים קודם לכן, ג'רי האשימה את ג'ק כי ביקש ממנה לבצע מעשים מיניים עמו בציבור ובמועדוני סקס בניו יורק, ניו אורלינס, ובפריז. ג'רי ראיין תיארה אחד מהם כ-"מועדון ביזארי עם כלובים, שוטים ומכשירים אחרים תלויים מהתקרה". ג'ק ראיין הכחיש את הטענות הללו. אף על פי שג'רי ראיין יצאה בהצהרה קצרה בלבד, וסירבה להגיב על העניין במהלך הקמפיין, גילוי המסמך הובילו לכך שג'ק ראיין הסיר את מועמדותו; יריבו העיקרי, ברק אובמה, ניצח בבחירות לסנאט באילינוי ב-2004.‏
תחביב של ראיין הוא בישול גורמה. בעודה מככבת ב-"Boston Public", היא חילטרה בסופי-שבוע במטבח של The House - מסעדה בלוס אנג'לס. בשנת 2003, ראיין פגשה את השף הצרפתי כריסטוף אמה באירוע הצדקה של השף. השניים בסופו של דבר החלו לנהל מערכת יחסים, ואמה עבר לגור עם ראיין ובנה אלכס בביתם שבעמק סן פרננדו. בפברואר 2005, ראיין, "פרנקופילית לכל חיים", פתחה - בשותפות עם אמה - את מסעדת Ortolan.‏ במסעדה, הממוקמת בלוס אנג'לס מוגש אוכל צרפתי עם "פרשנות מודרנית". השניים הופיעו ב-"Iron Chef America", בתוכנית בה אמה, ביחד עם סו-שף, קורא תיגר על "שף הברזל" מסהארו מורימוטו ושניים מהסו-שפים שלו. המסעדה נראתה בפרק 26 של עונה 2 של "בוסטון ליגל", כאשר דני קריין (ויליאם שאטנר) ואלן שור (ג'יימס ספיידר) דנים בהגעתה של קורטני ריס (ג'רי ראיין) ב-"מסעדה האהובה עליה". למרות ההצלחה שלה, המסעדה נסגרה בדצמבר 2010.
ראיין ואמה נישאו בעמק הלואר, צרפת, ב-16 ביוני 2007.‏ ב-7 בספטמבר 2007, ראיין הודיע שהיא ואמה מצפים לילדה הראשונה שלהם יחד. ב-2 במרץ 2008, ראיין ילדה את בתה ג'יזל אמה בלוס אנג'לס, קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | Men Cry Bullets | לידיי |  |
| 2000 | The Last Man | שרה |  |
| 2000 | הילד | אורחת של לארי קינג |  |
| 2000 | דרקולה 2000 | ולרי שארפ |  |
| 2003 | לגמור עם האהבה | גוונדולין |  |
| 2019 | Devil's Revenge | סוזן |  |
| TBA | Unplugged | סי.ג'יי סקיי | דיבוב |